Sageli arvatakse, et koondumise luba ei ole kindlasti vaja, kui omandatava ettevõtte käive on alla 30 miljoni krooni. Selline järeldus võib olla ennatlik, kuna vähemalt kahel juhul võib ka olematu käibega ettevõtte omandamine Konkurentsiameti tähelepanu pälvida. Esiteks, kui sama ettevõtja on eelneva kahe aasta jooksul omandanud ettevõtte, mis tegutseb Eestis ostetava ettevõttega  samas majandusharus, peab eelnevalt omandatud ja planeeritava tehingu käigus omandatava ettevõtte käibed liitma. Teiseks, kui mitu ettevõtjat omandavad tehingu objekti üle ühise valitseva mõju (näiteks 50/50 osaluse), on määravaks omandajate käibed. Mõlemal juhul võidakse seaduses sätestatud käibekünnised ületada, sõltumata omandatava ettevõtte käibest.